Ensin competir, Petit-Bretón llueu empezó a aburrise de la vida asitiada en Périgueux y dexando a la so esposa y al so hermanu Paul a cargu del negociu, nun tardó en volver a les carreres. Pero esa segunda parte de la so carrera deportiva nun sería nada fácil. Ente cayíes y problemes mecánicos nun pudo rematar nenguna de les grandes carreres per etapes qu'apostó mientres los siguientes años.